Document ID: 31992D0348

ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Ιουνίου 1992
για την τροποποίηση της απόφασης 92/25/ΕΟΚ της Επιτροπής σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από την Ζιμπάμπουε
(92/348/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων υγειονομικού ελέγχου κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 (2), και ιδίως τα άρθρα 14 και 15,
Εκτιμώντας:
ότι με την απόφαση 92/25/ΕΟΚ της Επιτροπής (3), όπως τροποποιήθηκε τελευταία από την απόφαση 92/166/ΕΟΚ (4) θεσπίστηκαν υγειονομικοί όροι και η έκδοση κτηνιατρικού πιστοποιητικού κατά την εισαγωγή νωπών κρεάτων από την Ζιμπάμπουε 7 ότι η απόφαση αυτή προβλέπει ότι τα κράτη μέλη επιτρέπουν τις εισαγωγές κρεάτων βοοειδών χωρίς κόκκαλα από την περιοχή Mashonaland West της Ζιμπάμπουε 7
ότι η κατάσταση σε σχέση με τον αφρώδη πυρετό βελτιώθηκε και ότι είναι δυνατόν να τροποποιηθεί περαιτέρω η περιφερειοποίηση της Ζιμπάμπουε επιτρέποντας την εισαγωγή στην Κοινότητα νωπών χωρίς κόκκαλα κρεάτων που προέρχονται από τις περιοχές Mashonaland West και Makoni 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 παράγραφος 1 της απόφασης 92/25/ΕΟΚ, μετά τους όρους «την κτηνιατρική περιοχή Mashonaland West» προστίθενται οι όροι «την κτηνιατρική περιοχή Mashonaland East και την κτηνιατρική περιοχή Makoni».
Άρθρο 2
Το παράρτημα της απόφασης 92/25/ΕΟΚ της Επιτροπής αντικαθίσταται από το παράρτημα της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 10 Ιουνίου 1992.

Labels: 0
3
17
18